CELEX: 31983R0207
Language: el
Date: 1983-01-27 00:00:00
Title: Κανονισμός (ΕΟΚ) αριθ. 207/83 της Επιτροπής της 27ης Ιανουαρίου 1983 που τροποποιεί τον κανονισμό (ΕΟΚ) αριθ. 2991/82 όσον αφορά τη μέγιστη προθεσμία για τη συσκευασία του βουτύρου που προορίζεται για άμεση κατανάλωση στην Κοινότητα

Avis juridique important

|

31983R0207

Κανονισμός (ΕΟΚ) αριθ. 207/83 της Επιτροπής της 27ης Ιανουαρίου 1983 που τροποποιεί τον κανονισμό (ΕΟΚ) αριθ. 2991/82 όσον αφορά τη μέγιστη προθεσμία για τη συσκευασία του βουτύρου που προορίζεται για άμεση κατανάλωση στην Κοινότητα  

Επίσημη Εφημερίδα αριθ. L 026 της 28/01/1983 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 207/83 ΤΗΣ ΕΠΙΤΡΟΠΗΣ  της 27ης Ιανουαρίου 1983  που τροποποιεί τον κανονισμό (ΕΟΚ) αριθ. 2991/82 όσον αφορά τη μέγιστη προθεσμία για τη συσκευασία του βουτύρου που προορίζεται για άμεση κατανάλωση στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 6 παράγραφος 7 και το άρθρο 12 παράγραφος 3,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από την πράξη προσχωρήσεως της Ελλάδας (4), και ιδιως το άρθρο 7α,  Εκτιμώντας:  ότι στο άρθρο 5 παράγραφος 3 του κανονισμού (ΕΟΚ) αριθ. 2991/82 της Επιτροπής της 9ης Νοεμβρίου 1982 σχετικά με την προσωρινή διάθεση σε μειωμένη τιμή, για τη γαλακτοκομική περίοδο 1982/83, του βουτύρου που προορίζεται για άμεση κατανάλωση στην Κοινότητα (5), όπως τροποποιήθηκε τελευταία από τον κανονισμό (ΕΟΚ) αριθ. 3480/82 (6), προβλέπεται ότι η συσκευασία του βουτύρου πρέπει να πραγματοποιείται σε μέγιστο χρονικό διάστημα 45 ημερών από την ημέρα της αναλήψεως, αν πρόκειται για βούτυρο της δημόσιας αποθεματοποίησης, ή από την ημέρα της παραλαβής της αιτήσεως για ρευστοποίηση από τα αποθέματα, αν πρόκειται για βούτυρο που έχει αποτελέσει αντικείμενο σύμβασης για ιδιωτική αποθεματοποίηση· ότι η εφαρμογή αυτής της διατάξεως έδειξε ότι, σε ορισμένες περιπτώσεις, η εργασία αυτή δεν ήταν δυνατόν να τελειώσει μέσα στην προβλεπόμενη προθεσμία· ότι, για να καταστεί δυνατή η διάθεση των προβλεπόμενων ποσοτήτων βουτύρου αποδεικνύεται αναγκαίο να προβλεφθεί μία μεγαλύτερη προθεσμία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 παράγραφος 3 του κανονισμού (ΕΟΚ) αριθ. 2991/82, το «45 ημέρες» αντικαθίσταται από το «60 ημέρες».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 10 Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Ιανουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 291 της 19. 11. 1979, σ. 17.  (5) ΕΕ αριθ. L 314 της 10. 11. 1982, σ. 27.  (6) ΕΕ αριθ. L 365 της 24. 12. 1982, σ. 47.